'Dinamiese skoolhoof' doodgeskiet | Maroela Media
'Dinamiese skoolhoof' doodgeskiet
Umyezo Wama Apile High School in Grabouw Foto: Facebook)
Die skoolhoof van 'n hoërskool in die Wes-Kaap is Vrydag doodgeskiet.
Debbie Schäfer, die provinsiale LUR vir onderwys, het haar skok uitgespreek ná die moord op die 46-jarige Zameka Mfubesi, skoolhoof van die Umyezo Wama Apile High School in Grabouw.
"Mfubesi word deur haar kollegas as 'n 'dinamiese skoolhoof' en ''n pragtige persoon' beskryf. Dit is 'n geweldige verlies vir haar skool en vir die Wes-Kaapse departement van onderwys."
Schäfer het daarop gewys dat die moord op Mfubesi plaasgevind het te midde van 'n jaar waartydens die waarde en leierskap van skoolhoofde en onderwysers na vore gekom het weens hulle hantering van die uitwerking van die Covid-19-pandemie op skole.
"Om een ​​van hulle op dié manier te verloor, is hartverskeurend."
Volgens Schäfer het die departement Vrydag traumaberaders na Mfubesi se skool gestuur om die skoolgemeenskap in dié tyd by te staan.
Die presiese omstandighede rakende die moord is in dié stadium nog onduidelik.
Sers. Noloyiso Rwexana, woordvoerder van die polisie, het wel aan Maroela Media gesê die polisie ondersoek 'n saak van moord. Niemand is egter nog in hegtenis geneem in verband met die moord nie.
Departement van onderwys Grabouw Wes-Kaap
Ters-eise dán weer uitbetaal
Geen hoop in sig maande ná brand
"Die polisie ondersoek wel n saak van moord". Ek sal so hoop.
Ai, daar sal vir seker meer projekte geloods moet word om mense te leer hoe om uitermatige woede en teleurstellling te hanteer. Om iemand se lewe te neem, is om heeltemal te oorreageer. Somtyds gaan dit oor ietsie gering soos 'n gekweste ego. En dan is die reperkussies van die onsinnige daad absoluut vernietigend vir die slagoffer se binnekring en selfs veel wyer. Die dader sal moetl leer dink aan die gevolge van sy/haar wandaad. Dit moet só erg wees dat hy/sy in sy spore halt. Betyds.
En so word die hoof net nog n statistiek van sinnelose moorde wat ongeveer elke 30 minute in SA plaasvind. N moordadige land waar n lewe waardeloos geword het. Wat n skande.